天與地

《天與地》係無綫電視時裝電視劇，由林保怡、陳豪、佘詩曼、邵美琪、黃德斌同埋金燕玲領銜主演，監製戚其義，編審周旭明。喺2009年拍，2011年11月首播，全劇30集。呢套劇係資深甘草演員陳鴻烈嘅遺作之一。

呢齣電視劇播到第26集嗰時，中國大陸多間視頻網站突然收到國家廣播電影電視總局通知，即時唔畀播呢齣電視劇，全部視頻要即刻落架，連評論都要刪，成為近20年嚟第一部畀人列入禁播名單嘅華語電視劇。禁播原因眾說紛紜，大陸有網友估個片題材比較血腥或過度兇殘，重有部分大陸同香港朋友估電視劇畫面有涉及隱喻六四啲嘢，曾經出現過鼓勵抗爭意識同法輪功符號、「徹底解體中共」字眼嘅鏡頭。

2011年12月27至31號，廣東地區原先晚黑播緊《天與地》部片變成《法證先鋒Ⅲ》，但有報道話廣東有線電視重喺度播緊呢部片。

雖然播出時間同2012年《萬千星輝頒獎典禮》相隔近一年，呢齣電視劇都喺2012年12月獲首次全民投票選為「最佳劇集」。無綫電視決定喺2013年1月1號起喺深夜12點05分重播呢齣電視劇。當日正正係首播版播大結局嘅一週年紀念日。

角色

劉俊雄 
劉俊雄，又叫「鼓佬」，由林保怡同埋羅鈞滿分別飾演中年版同少年版。

劉俊雄本來讀會計，後來識咗工人運動份子江兆泉，受到佢嘅熱誠感動，於是轉做江兆泉嘅助理，幫工人服務。劉俊雄表面上係為民請命，實則一直揹住食咗好朋友許家明嘅包袱，希望透過為社會服務而贖罪。多年唻劉俊雄唔計利益，喺工會工作，搞到40幾歲重係一無所有，屋企經濟支柱落喺老婆馬詠儀 Gina身上。

劉俊雄後來畀江兆泉推舉競選立法會議員，劉俊雄最初好激進噉樣爭議席，後來畀江兆泉教訓而軟化態度，點知因為畀對手抹黑而輸咗，令劉俊雄大受打擊。劉俊雄因而性情大變，唔再為揹住罪惡而內疚，反而為咗利益而不擇手段，轉而唯利是圖，自私自利。

最後，劉俊雄因為奮身救一個叫家明嘅細路而死。

Sober Band
 2011年無綫電視翡翠台黃金時段電視劇一覽
 2012年無綫電視翡翠台黃金時段電視劇一覽

天與地 - 主頁 - tvb.com
 天與地 GOTV 重溫
 天與地 | Facebook
 內地禁播天與地，東方日報，2011-12-28
 Hong Kong Cannibal Drama Censored，華爾街日報，2011-12-28